Sophie Ecclestone

**Sophie Ecclestone** (yo o tshotsweng ka Motsheganong a le malatsi marataro ka 1999) ke motshameki wa kirikete wa kwa Enyelane yo o tshamekelang Lancashire, North West Thunder, Manchester Originals, UP Warriorz le Enyelane. Ka Sedimonthole wa 2018, International Cricket Council (ICC) e ne ya mmitsa motshameki yo o thutugang wa ngwaga. Kwa bokhutlong jwa sejana sa ICC Women's T20 World Cup ka Mopitlo wa 2020, o ne a fetoga go nna motiki wa kgwele a nna mo maemong a ntlha mo lefatsheng wa Women's Twenty20 International (WT20I). Ka Phukwi wa 2021, Ecclestone o ne a bidiwa motshameki wa kgwedi wa basadi wa ICC ka Seetebosigo wa 2021.

## Botshelo jwa pele
Ecclestone o tsholetswe kwa Chester, Cheshire, mme a golela kwa Helsby, motse o o mo kgaolong e le nngwe. Go tloga fa a ne a sa ntse a le ngwana yo monnye, ene, morwarraagwe yo mogolo, James, le rraagwe, Paul, ba ne ba tshameka kirikete kgotsa kgwele ya dinao kwa ntle ga legae la bone, letsatsi le letsatsi. Gape o ne a bontsha bokgoni jwa kirikete.

Ecclestone o akanya gore morwarraagwe e bong James, yo o neng a mo ruta go tshameka kgwele ya dinao le kirikete, e nnile tlhotlheletso e kgolo thata mo tirong ya gagwe. O ne a bona thuto ya gagwe ya semmuso ya kirikete kwa Alvanley Cricket Club kwa Helsby, kwa rraagwe e neng e le morulaganyi yo mmotlana, mme e ne e le ene fela mosetsana yo o neng a le mo tseleng ya setlhopha. O ne a tsenelela karolo ya setlhopha ya ba ba dingwaga tse di kwa tlase a le dingwaga di le supa, mme a tsena mo tseleng ya Cheshire U13s dingwaga di le pedi fela moragonyana. Fa Ecclestone a ne a tshameka motshameko wa gagwe wa ntlha-ntlha mo setlhopheng sa ntlha sa basimane sa Alvanley, James e ne e le mongwe wa batshameki-ka-ene.

Ecclestone o ne a tsaya thuto ya gagwe ya dithuto tse dikgolwane kwa Helsby High School. Ka nako nngwe, o ne a tlhabisa mogokgo yo mosha wa sekolo sa gagwe ditlhong, morago ga gore a mo letle go nna le seabe mo motshamekong wa kirikete e e sa tlhomamang ya setlhopha sa sekolo se dule. Ka 2020, o ne a bolelela BBC Sport jaana:

"Ga ke akanye gore o ne a lemoga gore nka kgona go tshameka kirikete tota ... Mme wa me o ne a mmolelela gore nka tshameka mme a re 'Ee, o ka tla go dira le rona.'

Ke ne ka ntsha basimane botlhe, mme ke ne ka tika bolo ya ntlha ya ga mogokgo. O ne a nthaya morago ga moo 'Ka jalo, o siame mo kiriketeng?'

O ne a le molemo thata mo go nna mo sekolong sotlhe morago ga moo."

Go ya ka leloko la pele la setlhopha sa banna sa Cheshire men's team le motshameki wa letsogo la molema la Alvanley, Robin Fisher, yo o neng a thusa Ecclestone go ribolola botsweretshi jwa go dikologa ka menwana, Ecclestone o ne a na le talente ka tlhago mo e leng gore o ne a sa tlhoke go katisiwa go le gontsi. Le ka nako eo, bangwe ba basimane ba Alvanley ba ne ba fopholetsa gore o ne a tla tshamekela Enyelane fa a le motona, mme ka nako eo o ne a tshamekela kirikete go ijesa monate. Ka 2022, setlhopha se ne sa mo dirile leloko la botshelo jotlhe.

Le fa gontse jalo, ka 2013, Ecclestone o ne a simolola go tshamekela setlhopha sa kgaolo ya basadi ba Cheshire. Morago ga moo o ne a bonwa ke Lancashire, e a neng a e saenela le go dira gore a tshameke motshameko wa gagwe wa ntlha wa maemo a a kwa godimo ka 2015 a le dingwaga di le lesome le borataro.

## Tiro
[thumb|Ecclestone kwa motshamekong wa Test ya [2019 Women's Ashes]]

### Mo gae
Ka Moranang  wa 2022, o ne a rekwa ke Manchester Originals ya setlha sa 2022 sa The Hundred.

### Boditshabatshaba
Ecclestone o ne a tsenngwa ka bonako mo setlhopheng sa sekolo sa Enyelane. Ka 2016, a sa ntse a le dingwaga di le lesome le borataro, o ne a tlhophiwa go nna mo setlhopheng sa mariga sa England Academy, mme a ya kwa loetong lwa gagwe lwa ntlha kwa moseja, kwa Sri Lanka le sekolo. Ka nako ya loeto loo, le le fa a ne a na le tlhwaafaletse kwa gae, o ne a tsaya diwikete di le lesome le borataro tsa sekolo seo mo motseletseleng wa metshameko ya seraro kgatlhanong le Australia A le Sri Lanka A, go akaretsa le diwikete di le nne mo motshamekong kgatlhanong le setlhopha sa bofelo kwa Panagoda.

Ka Phukwi wa 2016 a le gararo, o ne a tshameka motshameko wa gagwe wa ntlha wa WT20I a le dingwaga di le lesome le bosupa, ka nako ya loeto lwa Pakistan kwa Eygelane. Ka nako ya motshameko oo, o ne a nna le lesego la go tsaya wikete ya gagwe ya ntlha ka go latlhela ka botlalo. Ka Lwetse wa 2016 o ne a bidiwa mo setlhopheng sa basadi ba Enyelane sa One Day International go ya kwa West Indies mo kgweding e e latelang.

Fa nako ya  2017 Women's Cricket World Cup e ntse e atumela , Ecclestone o ne a lwela go tlhophelwa go tshamekela Enyelane, mofenyi wa kgaisano eo. Le fa go ntse jalo, o ne a sa ntse a na le dingwaga di le lesome le bosupa, mme o ne a santse a saletswe ke ditlhatlhobo tse dingwe pele a fetsa sekolo. Ka jalo,Ecclestone, batsadi ba gagwe le mokatisi wa Enyelane wa nako eo Mark Robinson ba ne ba swetsa gore o ka se tshamekele Enyelane mo selemong seo.
[left|thumb|Ecclestone a tikela Enyelane ka nako ya [2020 ICC Women's T20 World Cup]]
Fa e sa le a pasa ditlhatlhobo tseo, Ecclestone o nna a le mo setlhopheng sa Enyelane. Boleele jwa gagwe jwa dikgato tse thataro, bo bo mo fang pono go gaisa, le bokgoni jwa gagwe jwa go laola kgwele, go mo dira gore a kgone mefuta yotlhe e meraro ya motshameko. Ka Ngwanatsele wa 2017 a le malatsi a robabongwe, o ne a dira tshameko ya gagwe ya ntlha mo metshamekong ya Teko fa Enyelane e tshameka kgatlhanong le basadi ba kwa Australia kwa Women's Ashes ya basadi.

Ka Phalane wa 2018, o ne a  bidiwa kwa setlhopheng sa Enyelane sa kgaisano ya Basadi ya Lefatshe ya 2018 kwa West Indies. Pele ga kgaisano yeo, o ne a bidiwa go nna mongwe wa batshameki ba ba neng ba tshwanetse go mo lebelelwa.

Ka Tlhakole wa 2019, o ne a abelwa konteraka e e feletseng ya bogare ke ba Enyelane le Wales Cricket Board (ECB) ka 2019. Ka Seetebosigo wa 2019, ECB e ne ya mmitsa kwa setlhopheng sa Enyelane sa motshameko wa pulamadibogo kgatlhanong le Australia kwa kgaisanyong ya Women's Ashes.

Ka Firikgong wa 2020, o ne a tlhophiwa kwa setlhopheng sa Enyelane sa sejana sa lefatshe sa ICC sa T20 kwa Australia. Ka Mopitlo a rogwa ka 2020, kwa motshamekong wa bofelo wa setlhopha sa Enyelane mo kgaisanong eo, Ecclestone o ne a tsaya wikete ya gagwe ya masome a matlhano ya WT20I,  le wikete ya gagwe ya bo lekgolo mo kiriketeng ya boditshabatshaba. O ne a nna mosadi yo mmotlana go tsaya di-wikete tse masome a matlhano kwa WT20I, se a neng a se fitlhelela mo metshamekong e le masome a mararo le bone. A na le diwikete tsa dikgaisano tse robangbobedi tsa palogare ya 6.12 le dikgwele tse di mo latlhegetseng mo metabogong ya 3.23, o ne gape a fetoga motiki wa lefatshe yo o kwa godimo mo kgaisanong eo.  

## Metswedi